da da et da da da da da de da de sv nl da da en eo en da en da en de da en da uk da da en da da et da da da da da de da de sv nl da da en eo en da en da en de da en da uk da da en da da da da da da en da da da da sv en da da da da da da da da en da pl nb nb da da da da da da da en da nn da en fr de en it da da da da nl de da nn da da da da da nn da da da hbs_lat sv da da da et da da da da en en da da en da en en en en en en en en en en da ms da nb fr da sv da
Søvnforstyrrelse – Speciallæge Janne Tabori Kraft
En god søvn er vigtig!
Vi er født med en døgnrytme på 25 timer. Det vil sige, at hvis vi blev sat ind i et fuldstændigt mørkt rum, ville vores døgn hele tiden blive skubbet og starte senere og senere for hver dag. Hver dag skal hjernen regulere sig selv i forhold til lyset og fortælle resten af kroppens urceller, i fx leveren, musklerne og nyrerne, at nu starter dagen. Døgnrytmen styres af en lille gruppe nerveceller, en såkaldt kerne, som ligger dybt inde i hjernen (Nucleus suprachiasmaticus – SCN). I kernen findes et antal specialiserede celler, som indeholder nogle meget komplicerede molekyler (clock genes), der styrer vores indre ur.
Alt efter alder bør vi sove:
6-8-årig 10 -12 timer
12-årig 9 -10 timer
Unge 8 –  9 timer
Under søvnen sikres, at vores krop og hjerne fungerer optimalt. Under søvnen stiger mængden af væksthormon og kønshormon, ligesom vores immunforsvar styrkes bl.a. ved dannelse af hvide blodlegemer.
Hvis vi ikke får nok søvn, har det således betydning for vores sundhed, kognitive funktion, vækst og humør.
Man inddeler søvnforstyrrelser på følgende måde:
Specielle søvnsygdomme /dyssomnier, som:
Restless legs (rastløse ben)
Andre natlige søvnfænomener/ parasomnier, som:
Søvnløshed/ insomi (problemer med at falde i søvn og/eller sove igennem) er en problematik, der ofte ses i børne- og ungdomspsykiatrien, den kan have flere forskellige årsager:
Psykiske lidelser og udviklingsforstyrrelser
Adfærdsforstyrrelse (modstand mod at gå i seng)
Det første man bør sikre sig ved problemer med at falde i søvn, er en god søvn-hygiejne.
En god søvnhygiejne består af:
Regelmæssighed (gå i seng på samme tid, stå op på samme tid)
Ritualer fx ved mindre børn: aftensmad, bad, nattøj på, tandbørste, godnathistorie
Aftenritualer fx ved større børn: lægge kabale, nattøj på, tandbørstning, læse bog/høre lydbog i 30 min. ved svag belysning i sengen
Mørk og køligt soverum
Undgå at øge arousal (undgå elektroniske medier, undgå koffeinholdige fødeemner, undgå psykiske spændinger barn-forældre/forældre indbyrdes)
Motion 30-40 min., 3 -4 timer før sovetid
Eftermiddagslur (små børn) / power nap (max 20 min. teenager)
Sovetid / vågentid bør ikke varierer mere end 1 til højst 2 timer mellem hverdag og weekend
Et varmt bad en time før sovetid
Mindfulness (benyt evt. app. ”en mindfulness for børn”)
Husk at evnen til at falde i søvn styres af det ubevidste nervesystem. Man kan altså ikke styre, hvornår man skal falde i søvn.
Accepter at man nogle dage sover dårligere end andre og at dette er normalt (blot det ikke er for ofte). Glæde sig over, at man sover godt næste nat.
Gå ud af sengen, hvis man ikke kan sove, ellers kan man lave en refleks i hjernen der forbinder sengen med stress over, at man ikke kan falde i søvn
Såfremt der på trods af en god søvnhygiejne persisterer søvnproblemer, skal der tages hånd om den bagvedliggende årsag, fx med kognitiv terapi ved angst, sociale historier ved autisme, belønning ved adfærdsproblematik, lysterapi om morgenen, hvis man er udtalt B-menneske o.l.
Nogle børn med udviklingsforstyrrelse har forstyrrelse i regulering af melatonin, her kan det hjælpe at give melatonin som tablet ca. 1 time før ønsket sovetid.
Hvis du vil vide mere, kan det anbefales at læse bogen ”SØVN” af Jes Gerlach, der udgives af Psykiatri Fondens Forlag.
Børnepsykiatrisk klinik | Speciallæge Janne Tabori Kraft | Krathusvej 12 | 8240 Risskov
86 13 99 92
På www.sundhed.dk kan findes kontaktinformationer på andre speciallæger i Børne- og Ungdomspsykiatri.
Afbud skal meddeles til klinikken senest dagen før. Afbud kan meddeles klinikken i telefontiden hverdage 09.00-11.00, eller via besked på telefonsvareren.